Sissi – Schicksalsjahre einer Kaiserin

***Sissi – Schicksalsjahre einer Kaiserin*** (títol orichinal en alemán, en aragonés ***Sissi – Anyos fatidicos d'una emperadiz***, estrenada en Aragón con o títol en castellano d***'El destino de Sissi***, en aragonés ***O destín de Sissi***) ye una cinta de cine austriaco de cine biografico historico romantico estrenada l'anyo 1957, dirichida por Ernst Marischka seguntes un guión orichinal d'él mesmo, con una banda sonora orichinal d'Anton Profes, una dirección de fotografía de Bruno Mondi y una producción cinematografica d'Ernst Marischka y Karl Ehrlich ta la productora cinematografica Erma-Film. Fan parte de l'elenco d'a cinta Romy Schneider, Karlheinz Böhm, Vilma Degischer, Erich Nikowitz, Magda Schneider, Gustav Knuth, Uta Franz, Walther Reyer, Peter Neusser, Josef Meinrad, Senta Wengraf, Hans Ziegler, Sonia Sorel, Klaus Knuth, Albert Rueprecht y Walter Regelsberger, entre d'atros actors.

Ye la tercer cinta d'a d'a trilochía adedicada a la vida d'Isabel de Bavera, emperadriz d'Austria dita familiarment "Sissi", dimpués de *[[Sissi (cinta)|Sissi]]* (1955, Ernst Marischka) y *[[Sissi, die junge Kaiserin (cinta)|Sissi, die junge Kaiserin]]* (1956, Ernst Marischka), y se cengtra en o periodo que abraca dende la suya coronación con su mariu Francisco Chusé com reis d'o Reino d'Hongría en 1867. Sissi remanie en Budapest, a on se i troba mas libre que en Viena, pero cuan o conte Gyula Andrássy li declara lo suyo amor, decide que ye millor tornar enta la cort de Viena, trobandose con Francisco Chusé que marchaba de camín enta Budapezt ta reunir-se con ella. Prenen unas chicotas vacanzas en Bad Ischl (Alta Austria) pero en tornar enta Viena a Sissi li diagnostican una tuberculosi que puet estar mortal. Marcha enta climas mas califos, en primeras enta la isla de Madeira en Portugal y dimpués en a isla de Corfú en Grecia, a on se troba con su mai Ludovica de Bavera. Casi miraglosament recuperada, fa un viache oficial con Francisco Chusé enta lo Reino de Lombardía-Venecia, prencipiando por Milán. En ixa ciudat se troban en una representación en La Scala con un boicot d'o nacionalismo italiano cuan a nobleza local no acude a la representación, ninviando como si estasen éls a los suyos criaus. Tanimientres, Sissi lis torna l'embefia en fendo que los lis presenten como si realment estasen éls os nobles italians. Posteriorment visitan Venecia, a on troban una ciudat con as carreras vuedas y banderas italianas en as ventanas entabicadas. En bel meyo d'una chentada silenciosa, son caminando los emperadors, dica que apareixe a suya filla nina en a plaza de Sant Marcos y la emperadriz creba lo protocolo ta correr a chunyir-se con ella, momento en o cual apareixen os batemans y vivas d'a chent.

A cinta s'ambienta en os anyos 1860 y |1870 en Budapest en Hongría, Bad Ischl (Alta Austria) y Viena en Austria, Madeira en Portugal, Corfú en Grecia, y Milán (Ciudat metropolitana de Milán) y Venecia (Ciudat metropolitana de Venecia) en Italia; y las suyas escenas se filmoron en Capaccio Paestum y Ravello (provincia de Salerno) y Venecia (Ciudat metropolitana de Venecia) en Italia y lo palacio Schönbrunn en Viena en Austria, amás d'en os Atelier Rosenhügel tamién en Viena.

Se tracta d'ua cinta que ha recibiu bella nominación a bel premio, peor no a gara premio d'os mas conoixius u destacaus.

## Elenco

## Se veiga tamién
* Cine en 1957.
* Cintas de 1957.

## Notas


## Referencias

## Vinclos externos
*  ''Sissi – Schicksalsjahre einer Kaiserin'' en Internet Movie Database.